hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy en hy es es tr en en hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Զինվոր ծեծողին նշանակել են գումարտակի հրամանատար | Forrights.am
Օրերս Արցախի ՊԲ Մատաղիսի զորամասի Թալիշի գումարտակում հրամանատար է փոխվել: Փոփոխության պատճառը սեպտեմբերի 28-ին Թալիշի գումարտակում տեղի ունեցած ժամկետային զինծառայող Արման Լևոնյանի սպանությունն էր: Ժամկետային զինծառայող, Օհանավան գյուղի բնակիչ, 20 տարեկան  Արման Լևոնյանը Մատաղիսի զորամասում տեղի ունեցած հերթական զարհուրելի հանցագործության զոհն է:
Նրան հայտնաբերել էին կրծքավանդակի  շրջանում հրազենային վերքով: Դատաբժշկական փորձաքննությունը ցույց է տվել, որ տղային սպանելուց առաջ բռնությնան են ենթարկվել:
Ահա այս դեպքից հետո Արցախի ՊԲ-ում հավանաբար, որոշել են իջեցնել Թալիշի «կամբատ» Վազգեն Նիկողոսյանի պաշտոնը, նրան նշանակել են հրամանատարի տեղակալ, իսկ գումարտակի հրամանատարի պաշտոնում նշանակվել է Մատաղիսի ուսումնական գումարտակի հրամանատարի թիկունքի գծով տեղակալ, մայոր Ալբերտ Խաչատրյանը:
Թալիշի զորամասում այս նշանակումը զարմացրել և զայրացրել է շատերին: Բանն այն է, որ Ալբերտ Խաչատրյանը դատվածություն ունի: Այս պահին նա պայմանական ազատազրկման է դատապարտված և նյութական վնասի փոխհատուցում է իրականացնում: «Դատավճռով ամեն աշխատավարձից փող են պահում, որպես վնասի փոխհատուցում», — ասում  է զորամասի  ծառայողներից մեկը:
Բացի այդ, մայոր Ալբերտ Խաչատրյանին որպես ուսումնական գումարտակի զորամասի տեղակալ, մեղադրանք է առաջադրվել զինծառայողին ծեծի ենթարկելու գործով: Այս պահին ծեծի դեպքրով նախաքննություն է իրականացվում:
Ալբերտ Խաչատրյանը մեկն է եղել այն 4 սպաներից, որոնք այս տարվա փետրվարին գետնին են գցել շարքային զինծառայող Ա․ Խ-ին և ոտքերով ծեծի են ենթարկել նրան։
Forrights.am-ին դատախազությունից հայտնել էին, որ և շարքային Ա.Խ-ն, և 4 սպաները՝ Էրիկ Խամփերյանը, Գառնիկ Խաչատրյանը, Հարություն Մինասյանը և Ալբերտ Խաչատրյանը, այս գործով ունեն մեղադրյալի կարգավիճակ:
Այս արտառոց ինքնադատաստանը սպաները, ըստ գործի նյութերի, իրականացրել էին այն բանից հետո, երբ ուսումնական գումարտակի շտաբի պետ Էրիկ Խամփերյանը բռնացրել էր շարքայինին ծխելուց:
Մեր տեղեկություններով, Ա.Խ-ն չի հրաժարվում իր ցուցմունքներից, իսկ օրեր առաջ այս գործով հայտնվել է վկա՝ մարդ, որը տեսել է, թե ինչպես ես սպաները, և նրանց թվում ՝ Ալբերտ Խաչատրյանը, ծեծում զինծառայողին:
Փաստորեն, զինծառայող Արման Լևոնյանի սպանությունը կադրային  փոփոխության առիթ է դարձել: Հավանաբար, Արցախի ՊԲ-ում ինչ-ինչ եզրակացություններ են արել այս դեպքից հետո: Սակայն անհասկանալի  է, թե ինչ տրամաբանությամբ են առաջնորդվում գումարտակի հրամանատար դարձնելով մի անձնավորության, որը հայտնի զինվոր ծեծող է: Ինչպես՞ պետք է նման անձնավորությունը բարելավի գումարտակում տիրող հանցածին մթնոլորտը:
«Զինված ուժերում շատ են հրամանատարները, որոնք գոնե  մեկ անգամ դատվել են զինվորի պատճառով: Դա չի նշանակում, որ նրանք վատ սպաներ են», — մեկնաբանում է ՊՆ խոսնակ Արծրուն Հովհաննիսյանը:
Նախորդ նյութըՄերաբ Քալաշովին ուղարկեցին Ֆրանսիա ծեծված, գլուխը ջարդած վիճակում
Հաջորդ նյութըՊատժողական քաղաքականություն. «Դատախազության գործիքակազմում բացակայում է մարդասիրությունը»․ իրավապաշտպան
Ադրբեջանը ամեն ինչ անում է, որ Հայաստանին զենք չմատակարարվի
Հայաստանը Հնդկաստանից 245 մլն դոլարի զենք է գնում․ հնդկական մամուլ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք...
Edit with Live CSS
Write CSS OR LESS and hit save. CTRL + SPACE for auto-complete.